A mme tota ba sa ntse ba ka tsewa gore e sa ntse e le makgarebane—ke gore mo matlhong a Modimo? Mo Baebeleng lefoko “kgarebane” le dirisiwa go tshwantshetsa go itsheka mo boitsholong. (2 Bakorintha 11:2-6) Mme gape le dirisiwa ka tsela ya mmatota. Baebele e bua ka lekgarebe le le bidiwang Rebeka. Ya re e ne e le “kgarebane, e bile go ne go se na monna ope yo o kileng a tlhakanela dikobo le ene.” (Genesise 24:16) Se se kgatlhang ke gore mo Sehebereng sa ntlhantlha, go bonala lefoko “tlhakanelodikobo” le ne le akaretsa ditiro tse dingwe kwantle ga go tlhakanela dikobo ga monna le mosadi. (Genesise 19:5) Ka jalo, go ya ka Baebele, fa mosha a dira kgokafalo ka tsela epe fela, a ka se tsewe e le lekgarebane. 4 Fela jaaka Paulo, gongwe le wena go na le dinako dingwe fa o ne o akanya gore o latela kaelo ya moya o o boitshepo wa Modimo mme dilo di bo di sa tsamaye jaaka o ne o lebeletse. Gongwe o ne wa lebana le dikgwetlho kgotsa wa diragalelwa ke sengwe se se fetotseng botshelo jwa gago. (Mor. 9:11) Fa o akanya ka dilo tseno, gongwe o ipotsa gore ke eng fa Jehofa a letlile gore di direge. Fa go le jalo, ke eng se se ka go thusang gore o tswelele o itshokile e bile o ikanya Jehofa? Go bona karabo, a re sekasekeng pego ya ga Paulo le Silase.